RCL แวลู่แน่น-บวก 3% โบรกฯแนะเก็งกำไร รับค่าระวางตู้คอนเทนเนอร์นิวไฮต่อเนื่อง
RCL แวลู่แน่น-บวก 3% โบรกฯแนะเก็งกำไร รับค่าระวางตู้คอนเทนเนอร์นิวไฮต่อเนื่อง-ลุ้นกำไรไตรมาส 4/64-ไตรมาส 1/65 ยังแข็งแกร่ง
RCL แวลู่แน่น-บวก 3% โบรกฯแนะเก็งกำไร รับค่าระวางตู้คอนเทนเนอร์นิวไฮต่อเนื่อง-ลุ้นกำไรไตรมาส 4/64-ไตรมาส 1/65 ยังแข็งแกร่ง
7 ม.ค. 2565

ผู้สื่อข่าวรายงานว่าวันนี้ (7 ม.ค.65) ราคาหุ้นบริษัท อาร์ ซี แอล จำกัด (มหาชน) หรือ RCL ณ เวลา 14:48 น. อยู่ที่ระดับ 51.25 บาท เพิ่มขึ้น 1.50 บาท หรือ 3.02% โดยทำจุดสูงสุดที่ 51.75 บาท และทำจุดต่ำสุดที่ 49.50 บาท ด้วยมูลค่าการซื้อขาย 515.15 ล้านบาท

บล.ฟินันเซีย ไซรัส ระบุในบทวิเคราะห์วันนี้(7 ม.ค.2565) ว่า กลุ่มเรือตู้คอนเทนเนอร์ มีมุมมองเชิงบวกจากค่าระวางตู้คอนเทนเนอร์ยังทำ New High ต่อเนื่อง ต่างจากค่าระวางเรือเทกองที่ชะลอตัว โดยยังมีภาวะ SupplyShock และมาตรการ COVID Zero ของจีนที่ทำให้การขนส่งตามท่าเรือต่างๆไม่คล่องตัวทำให้แนวโน้มกำไรไตรมาส 4/2564-ไตรมาส 1/2565 คาดยังแข็งแกร่ง และยังมีลุ้นทำ New High หากการแพร่ระบาดของโอมิครอนยังไม่คลี่คลาย
อย่างไรก็ตามมองว่าในระยะถัดปมีโอกาสที่ตู้คอนเทนเนอร์อาจล้นตลาดในปี 2565 ราคาหุ้น RCL SONIC LEO มีโอกาสขยับขึ้นต่อ แต่แนะนำเพียง “เก็งกำไร”ตามค่าระวาง